Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 200/12/8807	Michalovce, 19.12.2013
EEČ : 2-66-463-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 25.7.2012, spisová značka Pv 200/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin poškodzovania cudzej veci podľa § 245 ods. 1 Tr. zákona na tom skutkovom základe, 

že obvinený dňa 20.11.2011 v čase okolo 24.00 h. v Michalovciach pod XXXXX došiel k osobnému motorovému vozidlu zn. Volkswagen Passat, XXXXX, ktoré bolo odstavené na parkovisku pri amfiteátri a v návale hnevu rukou udrel po jeho prednej kapote, čím ju ohol  a následne v čase okolo 00.30 h. v Michalovciach na ul. Štefánikovej, kde uvedené vozidlo v tom čase stálo na parkovisku pri podniku XXXXX rukou rozbil sklenenú výplň okna batožinového priestoru vozidla, čím takto majiteľovi vozidla XXXXX podľa odborného vyjadrenia XXXXX znalca XXXXX z odboru XXXXX spôsobil škodu vo výške 855,50 €
Uznesením prokurátora Okresnej prokuratúry XXXXX zo dňa 25.7.2012, spisová značka Pv 200/12/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
14 mesiacov
Odôvodnenie:
Uznesením prokurátora Okresnej prokuratúry  XXXXX sp. zn. Pv 200/12 z 24. 07. 2012 bolo podľa § 216 ods. 1 Tr. poriadku, podmienečne zastavené  trestné  stíhanie pre  prečin poškodzovanie cudzej veci podľa § 245  ods. 1 Tr. zákona proti obvinenému XXXXX.       
									
Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 14(štrnásť) mesiacov. Toto rozhodnutie sa stalo právoplatným dňom 31. 07. 2012.
 
Skúšobná doba pre podmienečné zastavenie trestného stíhania uplynula dňom 30. 09. 2013.

Po uplynutí skúšobnej doby bol vyžiadaný odpis z registra trestov a správy o povesti obvineného.

Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu ani priestupku, preto  možno konštatovať, že vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený XXXXX  sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Župík
prokurátor